Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 46. Statuta općine Privlaka (Službeni glasnik Zadarske županije broj 05/18.) Općinski načelnik Općine Privlaka podnosi Općinskom vijeću Općine Privlaka

prijedlog

**PRVIH IZMJENA I DOPUNA PROGRAMA**

**javnih potreba u športu i rekreaciji na području**

**Općine Privlaka za 2018. godinu**

**I.**

Program javnih potreba u športu i rekreaciji u općini Privlaka potiče rad športskih klubova kroz program tjelesne i zdravstvene kulture djece i mladeži, trening, organiziranje i provođenje športskih natjecanja i aktivnosti, te briga o održavanju športskih objekata.

Športski klubovi financiraju se iz Proračuna Općine Privlaka na način da se osiguravaju sredstva za osnovno funkcioniranje klubova, a prema programima samih klubova. Sredstva predviđena za športske klubove u Proračunu Općine Privlaka za 2018. godini planiraju se kako slijedi:

* Košarkaški klub „Sabunjar“ 15.000,00 kn
* Nogometni klub „Sabunjar“ 260.000,00 kn
* Nogometni klub „Sabunjar“ - veterani 40.000,00 kn
* Šahovski klub Sv. Vid 45.000,00 kn
* MNK Privlaka 15.000,00 kn
* ostale udruge u športu 10.000,00 kn

Sredstva predviđena za financiranje održavanja športskih objekata planiraju se u Proračunu Općine Privlaka za 2018. u iznosu od 385.000,00 kn.

**II.**

U cilju praćenja korištenja sredstava Programa javnih potreba u športu na području Općine Privlaka za 2018. godinu korisnici Programa obvezni su Općinskom vijeću Općine Privlaka dostaviti godišnje izvješće o ostvarenju javnih potreba u športu i dokumentaciju o utrošenim sredstvima .

**III.**

Prve izmjene i dopune programa javnih potreba u športu na području Općine Privlaka za 2018. godinu stupaju na snagu danom objave u Službenom glasniku Zadarske županije, a primjenjuju se od 01. siječnja 2018. godine.

**Klasa: 620-01/17-01/04**

**Ur.broj: 2198/28-03-18-3**

**Privlaka, 03. svibnja 2018. g.**

**OPĆINSKI NAČELNIK OPĆINE PRIVLAKA**

**Gašpar Begonja, dipl. ing.**